钦定古今图书集成/理学汇编/经籍典/第138卷 > 《汉韩婴诗外传二》 > 《荡》
## 钦定古今图书集成/理学汇编/经籍典/第138卷 > 《汉韩婴诗外传二》 > 《荡》

茧之性，为丝弗得；女工燔以沸汤，抽其统理，不成为
丝；卵之性，为雏不得。良鸡覆伏字育，积日累久，则不
成为雏。夫人性善，非得明王圣主扶携，内之以道，则
不成君子。《诗》曰：“天生烝民，其命匪谌。靡不有初，鲜克
有终。”言惟明王圣主，然后使之然也。